Valeri Maslov

**Valeri Pavlovitš Maslov** (20. huhtikuuta 1940 – 27. heinäkuuta 2017) oli venäläinen jalkapalloilija ja jääpalloilija. Hänen kasvattajaseuransa oli Vympel Kalinigrad nyk. Koroljov. Myöhemmin hän edusti uransa aikana Moskovan Dynamoa niin jalka- kuin jääpallossa 1960- ja 1970-luvuilla. Hän pelasi molemmissa palloilulajeissa Neuvostoliiton maajoukkueissa; enemmän kuitenkin jääpallomaajoukkueessa. Urallaan hän lukeutui Neuvostoliiton jääpallomaajoukkueen tärkeimpiin pelaajiin. Urheilu-uransa jälkeen 1980-luvulla hän toimi valmentajana molemmissa lajeissa.

## Ura jalkapallossa

Valeri Maslov pelasi myös Neuvostoliiton jalkapallomaajoukkueessa. Hän debytoi vuonna 1963 ja voitti myös maansa mestaruuden. Hän esiintyi myös olympiajoukkueessa, mutta joukkue ei selvinnyt Tokion olympialaisiin. Hän debytoi maajoukkueessa seuraavana vuonna, mutta silloinen maajoukkuevalmentaja Konstantin Beskov ei valinnut häntä Euroopan cupin finaaleihin. Maslovin tunnettuja aikalaisia Moskovan Dynamon jalkapallojoukkueessa oli måilmankuulu maalivahti Lev Jašin.

### Saavutukset
**Seurajoukkueissa** 
* Neuvostoliiton mestari: 1963
* Hopeamitalisti: 1962, 1967, 1970
* Kaksinkertainen Neuvostoliiton cupin voittaja : 1967, 1970

## Ura jääpallossa
Valeri Maslov oli Moskovan Dynamon ja Neuvostoliiton jääpallomaajoukkueen pelinrakentaja, joka pelasi 160 maaottelua ja valittiin useita kertoja maailmanmestaruuskilpailujen tähdistöjoukkueeseen. Moskovan Dynamon jääpallojoukkueen päävalmentajana Maslovin pelivuosina oli Vasili Trofimov. Pelaajauransa jälkeen Maslov itse valmensi useita venäläisjoukkueita.

Maslov voitti Neuvostoliiton mestaruuden kymmenen kertaa ja maailmanmestaruuden kahdeksan kertaa, joissa hän pelasi 35 ottelua ja teki niissä 24 maalia. Vuoden 1969 jääpallon maailmanmestaruus jäi saavuttamatta, koska hän lähti Moskovan Dynamon jalkapallojoukkueen mukana talvella 1969 pitkälle Etelä-Amerikan turnausmatkalle. Vuonna 1961 hän oli MM-kisoissa jätulla ykkössijalla maalintekijänä, ja vuonna 1973 hänet valittiin MM-kisojen parhaaksi hyökkääjäksi. Vuosina 1970–1976 hän oli sekä Moskovan Dynamon että Neuvostoliiton jääpallomaajoukkueen kapteenina.

Jääpalloilun valmentajaurallaan Valeri Maslovista tuli kesällä 1983 Moskovan Dynamon apuvalmentaja Vjatšeslav Solovjovin toimiessa seuran päävalmentajana. Sen jälkeen hän toimi Omskin Junostin päävalmentajana ja sen jälkeen Maslovin johdolla Syktyvarin Stroitel voitti Venäjän mestaruuskilpailujen hopeaa vuonna 1993, Venäjän maajoukkue voitti nuorten maailmanmestarin vuonna 1994 ja voitti maailmanmestaruuskilpailujen kolmannen palkinnon vuonna 1996.

### Saavutukset

**Seurajoukkueissa** 
* 10 Neuvostoliiton jääpallomestaruutta vuosina (1963, 1964, 1965, 1967, 1970, 1972, 1973, 1975, 1976 ja 1978)
* 5 Neuvostoliiton jääpallomestaruushopeaa vuosina (1966, 1968, 1971, 1974 ja 1977)
* Neuvostoliiton jääpallomestaruuspronssia vuonna 1962.
* 3 Jääpallon Euroopan cup voittoa: 1976, 1977 ja 1979 Moskovan Dynamon riveissä.

**Maajoukkueessa**
*Valeri Maslov nousi Neuvostoliiton maajoukkueeseen vuonna 1960. Urallaan hän saavutti:
* 8 jääpallon maailmanmestaruutta vuosina 1961, 1963, 1965, 1967, 1971, 1973, 1975 ja 1977

**Henkilökohtaisesti**
* MM-kisojen maalintekijäkuningas 1961
* MM-kisojen paras hyökkääjä 1973
* Neuvostoliiton pääsarjan paras hyökkääjä 1970, 1973

## Lähteet
* Maslov Bandysidan-tietokannassa
* Valeri Maslov Moiskovan Dynmaon jääpallosivustolla

### Viitteet